Die wêreld in foto’s – 20 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Virat Kohli, Indië se krieketkaptein, vier Maandag ŉ honderdtal op die vyfde dag van hulle eerste toetswedstryd teen Sri Lanka in Kolkata, Indië. (Foto: Bikas Das, AP) Mense kyk na sement wat op die Ewige Vlam, ŉ monument vir ŉ onbekende soldaat in die Oekraïne, gesmeer is. Die monument is die afgelope tyd deur vandale geteiken. (Foto: Efrem Lukatsky, AP) Ondersteuners van ŉ radikale godsdienstige party betoog in Islamabad in Pakistan. (Foto: Anjum Naveed, AP) ŉ Kind vat aan ŉ reusestandbeeld van ŉ pikkewyn in Beijing in China. (Foto: Ng Han Guan, AP) Donker wolke hang oor die presidensiële woning in Duitsland voordat pres. Frank-Walter Steinmeier met kanselier Angela Merkel in Berlyn byeenkom vir ŉ vergadering. (Foto: Markus Schreiber, AP)